Document ID: 32002D0982

Komisijas Lēmums
(2002. gada 16. decembris)
par Kopienas salīdzinošo pētījumu un pārbaužu turpināšanu attiecībā uz Chamaecyparis, Ligustrum vulgare un Euphorbia fulgens dekoratīvo augu pavairošanas materiālu saskaņā ar Padomes Direktīvu 98/56/EK
(Dokuments attiecas uz EEZ)
(2002/982/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 20. jūlija Direktīvu 98/56/EK par dekoratīvo augu pavairošanas materiāla tirdzniecību [1],
ņemot vērā Komisijas 2001. gada 12. decembra Lēmumu 2001/898/EK, kurā izklāstīta Kopienas salīdzinošo pētījumu un pārbaužu kārtība dekoratīvo augu pavairošanas materiālam saskaņā ar Padomes Direktīvu 98/56/EK [2], un jo īpaši tā 2. pantu,
tā kā:
(1) Lēmumā 2001/898/EK ir izklāstīta kārtība, kādā no 2002. gada līdz 2004. gadam saskaņā ar Direktīvu 98/56/EK veicami salīdzinošie pētījumi un pārbaudes attiecībā uz Chamaecyparis, Ligustrum vulgare un Euphorbia fulgens dekoratīvajiem augiem.
(2) Pētījumi un pārbaudes, kas veiktas 2002. gadā, 2003. gadā ir jāturpina,
IR PIEŅĒMUSI ŠĀDU LĒMUMU.
Vienīgais pants
Kopienas salīdzinošos pētījumus un pārbaudes, kas uzsāktas 2002. gadā attiecībā uz Chamaecyparis, Ligustrum vulgare un Euphorbia fulgens dekoratīvo augu pavairošanas materiālu, 2003. gadā turpina saskaņā ar Lēmumu 2002/898/EK.
Briselē, 2002. gada 16. decembrī

Labels: 20
16
6